CELEX: 62019TN0575
Language: fi
Date: 2019-08-19 00:00:00
Title: asia T-575/19: Kanne 19.8.2019 – EI v. komissio

21.10.2019   
            
            
               FI
            
            
               Euroopan unionin virallinen lehti
            
            
               C 357/38
            
         
      Kanne 19.8.2019 – EI v. komissio
      (asia T-575/19)
      (2019/C 357/47)
      Oikeudenkäyntikieli: ranska
      
         Asianosaiset
      
      
         Kantaja: EI (edustaja: asianajaja R. Mbonyumutwa)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan riidanalaisen päätöksen
               
            
                  —
               
               
                  velvoittamaan Euroopan komission maksamaan hänelle vahingonkorvausta
                  
                              —
                           
                           
                              ensinnäkin hänelle aiheutuneesta aineettomasta vahingosta, joka johtuu hänen ihonväriinsä perustuvasta syrjinnästä, 123 600 euroa (satakaksikymmentäkolmetuhatta kuusisataa euroa)
                           
                        
                              —
                           
                           
                              toiseksi hänelle aiheutuneesta aineellisesta vahingosta, joka on seurausta syrjintään perustuvasta ylennyksen ja palkankorotuksen puuttumisesta, 48 670,56 euroa (neljäkymmentäkahdeksantuhatta kuusisataaseitsemänkymmentä euroa, viisikymmentäkuusi senttiä)
                           
                        
            
                  —
               
               
                  velvoittamaan Euroopan komission arvioimaan uudelleen kantajan ansiot puolueettomasti ja objektiivisesti ja tarpeen vaatiessa antamaan tälle ylennyksen
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Nimittävän viranomaisen 23.5.2019 tekemästä päätöksestä, jolla se hylkäsi kantajan valituksen hänen ylentämättä jättämistään koskevasta päätöksestä ja joka sisälsi vuotta 2018 koskevan lopullisen ylennysluettelon, nostamansa kanteen tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu ilmeisiin arviointivirheisiin ylennysmenettelyssä. Tämä peruste jakautuu neljään osaan.
                  
                              —
                           
                           
                              Ensimmäinen osa koskee virkamiehistä laadittujen arviointikertomusten epätarkkuutta ja subjektiivisuutta. Kantaja katsoo, että tältä osin on tehty kolme virhettä. Ensimmäinen virhe koskee sitä, että yksi ainoa henkilö on laatinut kantajaa koskevat kertomukset, toinen liittyy arviointikertomusten sisällön epätarkkuuteen ja kolmas koskee kantajan tekemän itsearvioinnin huomioon ottamatta jättämistä.
                           
                        
                              —
                           
                           
                              Toinen osa koskee kielten osaamista koskevan arvioinnin objektiivisen testauksen puuttumista. Tältä osin kantaja katsoo, että on tehty kolme virhettä. Ensimmäinen virhe koskee sitä, että yksi ainoa henkilö on laatinut kantajaa koskevat kertomukset, toinen liittyy markkinoilla olevien objektiivisten testien käyttämättä jättämiseen ja kolmas koskee sitä, että arviointi ei vastaa todellisuutta.
                           
                        
                              —
                           
                           
                              Kolmas osa koskee arvioinnin subjektiivisuutta vastuualueiden tasolla
                           
                        
                              —
                           
                           
                              Neljäs osa koskee huomioon otettavien tosiseikkojen valinnan subjektiivisuutta.
                           
                        
            
                  2)
               
               
                  Toinen kanneperuste, joka perustuu yhdenvertaisen kohtelun periaatteen ja syrjintäkiellon periaatteen loukkaamiseen. Tältä osin kantaja esittää kaksi väitettä.
                  
                              —
                           
                           
                              Ensimmäisen väitteen mukaan ylennysmenettelyn subjektiivisuus on yksinomaan haitallinen kantajalle.
                           
                        
                              —
                           
                           
                              Toisen väitteen mukaan kantajan esimies oli vastannut kantajan kyselyyn hänen ylentämättä jättämistään koskevista syistä sähköpostilla, mikä osoittaa, että ylennysmenettely ei ole objektiivinen eikä puolueeton.